CELEX: 32016D0716
Language: el
Date: 2016-05-11 00:00:00
Title: Εκτελεστική απόφαση (ΕΕ) 2016/716 της Επιτροπής, της 11ης Μαΐου 2016, για την κατάργηση της εκτελεστικής απόφασης 2012/733/ΕΕ της Επιτροπής για την εφαρμογή του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου όσον αφορά την αντιστάθμιση προσφοράς και ζήτησης εργασίας και την αναδημιουργία του EURES [κοινοποιηθείσα υπό τον αριθμό C(2016) 2772] (Κείμενο που παρουσιάζει ενδιαφέρον για τον ΕΟΧ)

13.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/24
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/716 ΤΗΣ ΕΠΙΤΡΟΠΉΣ
   της 11ης Μαΐου 2016
   για την κατάργηση της εκτελεστικής απόφασης 2012/733/ΕΕ της Επιτροπής για την εφαρμογή του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου όσον αφορά την αντιστάθμιση προσφοράς και ζήτησης εργασίας και την αναδημιουργία του EURES
   
      
         [κοινοποιηθείσα υπό τον αριθμό C(2016) 2772]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (1), και ιδίως το άρθρο 38,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2016/589 του Ευρωπαϊκού Κοινοβουλίου και του Συμβουλίου (2) αντικαθιστά το κανονιστικό πλαίσιο για το EURES όπως ορίζεται στο κεφάλαιο II του κανονισμού (ΕΕ) αριθ. 492/2011.
            
         
               (2)
            
            
               Η εκτελεστική απόφαση 2012/733/ΕΕ της Επιτροπής (3) καθορίζει λεπτομερείς κανόνες για τη λειτουργία του ευρωπαϊκού δικτύου υπηρεσιών απασχόλησης («δίκτυο EURES», ιδίως όσον αφορά την αντιστάθμιση προσφοράς και ζήτησης εργασίας.
            
         
               (3)
            
            
               Ο κανονισμός (ΕΕ) 2016/589 θεσπίζει νέους κανόνες σχετικά με την αντιστάθμιση της προσφοράς και της ζήτησης εργασίας και δημιουργεί εκ νέου το δίκτυο EURES με την ενσωμάτωση όλων των πτυχών που καλύπτονται από την εκτελεστική απόφαση 2012/733/ΕΕ.
            
         
               (4)
            
            
               Η εκτελεστική απόφαση 2012/733/ΕΕ θα πρέπει, ως εκ τούτου, για λόγους ασφάλειας δικαίου και σαφήνειας δικαίου, να καταργηθεί το αργότερο κατά την ημερομηνία έναρξης ισχύος του κανονισμού (ΕΕ) 2016/589,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Καταργείται η εκτελεστική απόφαση 2012/733/ΕΕ με ισχύ από 12 Μαΐου 2016, ημερομηνία έναρξης ισχύος του κανονισμού (ΕΕ) 2016/589.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Μαΐου 2016.
      
         
            Για την Επιτροπή
         
         Marianne THYSSEN
         
            Μέλος της Επιτροπής
         
      
   
   
      (1)  ΕΕ L 141 της 27.5.2011, σ. 1.
   
      (2)  Κανονισμός (ΕΕ) 2016/589 του Ευρωπαϊκού Κοινοβουλίου και του Συμβουλίου, της 13ης Απριλίου 2016, για το ευρωπαϊκό δίκτυο υπηρεσιών απασχόλησης (EURES), την πρόσβαση των εργαζομένων σε υπηρεσίες κινητικότητας και την περαιτέρω ενοποίηση των αγορών εργασίας και για την τροποποίηση των κανονισμών (ΕΕ) αριθ. 492/2011 και (ΕΕ) αριθ. 1296/2013 (ΕΕ L 107 της 22.4.2016, σ. 1).
   
      (3)  2012/733/ΕΕ: Εκτελεστική απόφαση της Επιτροπής, της 26ης Νοεμβρίου 2012, για την εφαρμογή του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου όσον αφορά την αντιστάθμιση προσφοράς και ζήτησης εργασίας και την αναδημιουργία του EURES (ΕΕ L 328 της 28.11.2012, σ. 21).